# **DECIZIA ETAPEI DE ÎNCADRARE**

## Nr. x din 27.02.2020

## 

Ca urmare a solicitării de emitere a acordului de mediu adresate de **KELEMEN A. ISTVAN ÎNTREPRINDERE INDIVIDUALĂ**, cu sediul în com. Plăieșii de Jos, sat Iacobeni, nr. 27, jud. Harghita, înregistrată la APM Harghita cu nr. 10709/10.12.2019, completată la nr. 874/30.01.2020 și la nr. 1142/06.02.2020, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 27.02.2020, că proiectul **„Înființare centru de sacrificare”** propus a fi amplasat în jud. Harghita, com. Plăieșii de Jos, sat Imper, F:N: - nu se supune evaluării impactului asupra mediului**.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct.. 7 lit. f - abatoare

b) Justificarea potrivit criteriilor prevăzute în anexa nr. 3;

**1. Caracteristicile proiectului**

***a) dimensiunea și concepția întregului proiect:***

Prin modernizarea clădirii existente se vor creea spațiile de lucru necesare desfășurării activității specifice de sacrificare și prelucrare primară a bovinelor și ovinelor, iar echiparea acestora cu utilaje moderene va asigura condiții de conformare cu cerințele tehnologice moderne de abatorizare și prelucrare primară a cărnii.

Modernizarea clădirii existente constă în extinderea clădirii, prin mărirea suprafeței construite al amplasamentului existent de la 72 m2 la 127,70 m2, consolidarea construcției, compartimentarea și amenajarea/utilarea cu dotările necesare conform cu normele și cerințele legale corespunzătoare funcționării unui centru de sacrificare de mică capacitate.

Spații prevăzute de a fi realizat:

- Padoc acoperit pentru colectarea și staționarea

animalelor menite pentru sacrificare: 11,03 mp

- Loc pentru asomare: 10,04 mp

- Spațiu murdar tranșare: 16,33 mp

- Filtru sanitar și WC: 11,01 mp

- Spațiu curat prelucrare: 10,00 mp

- Cameră frigorifică: 6,00 mp

- Spațiu de livrare-administrare: 16,44 mp

- Spațiu de prezentare cu filtru sanitar: 19,22 mp

Prin proiectul propus a fi realizat se vor achiziționa următoarele utilaje și echipamente, părți componente ale instalației de abatorizare:

|  |  |  |
| --- | --- | --- |
| Nr.crt | Denumire/Tip /echipament | Numar bucăţi propuse a fi achiziționate prin proiect |
| 1. | Boxă de asomare bovine: actionare pneumatică, zincată, 2500x900x1800 mm | 1 |
| 2. | Dulap pentru asomator: 2 pistol, inoxidabil, dim: 480x365x205 | 1 |
| 3. | Asomator bovine cu tija captivă: capse calibru 9 mm | 2 |
| 4. | Electropalan 1500 kg | 1 |
| 5. | Fierastrau cu sterilizator: dim. 1200x260x530 mm, 3x400V/3x42V, 1,5 kW | 1 |
| 6. | Linie aeriană: linia: țeavă zincată, 2’’, croșetele, macaze și segmente ratabatible, grinzi susținere, stâlpi susținere din țeavă zincată | 30 ml |
| 7. | Cântar animale pe linie: lungime masurare 400 mm, sarcina max. 300 kg | 1 |
| 8. | Cameră frigorifică: 4000x1500x3500mm, panou 60 mm, tensiune: 380 V, interval răcire: 0-10C, capaitate de răcire: 6,5 kW/temp vap. -10C, usă: 1200x1900 mm, ușă batantă, ilumintare interioare | 1 |
| 9. | Chiuvetă inox: 400x400x300h, cu acționare la genunchi, inox | 3 |
| 10. | Furtun 20 m | 1 |
| 11. | Fierăstrău oase: 1400W, lungime lama 1650mm, scripete 210 mm, supr. Lucru: 430x475 mm | 1 |
| 12. | Ascuțitor cuțite: 230 V, 50W, șmirghel ușor de schimbat, 310x110x110h mm | 1 |
| 13. | Șterilizator cuțite | 3 |
| 14. | Ladă congelator 500 l: temperatură -15...-25C, 230V, cu capac compact, exterior vopsit, capac rabatabil, interior din aluminiu, termostat mecanic, | 2 |
| 15. | Carlig bovine: inox | 10 |
| 16. | Cârlig ovine: inox | 30 |
| 17. | Umeraș: ovine, inox, 400x650mm, sarcina 150 kg | 3 |
| 18. | Cimber inox 200 l: inox | 2 |
| 19. | Carucior organe: inox | 1 |
| 20. | Capcană insecte: 640x90x360h, 230 V, 45 W, aria acoperire 150 mp, din aluminiu, 2 lămpi UV-A, tavă de colectare extractibilă, ușor curățat | 4 |
| 21. | Masă de tranșare: 2000x1000x850h mm, plat de lucru 40 mm, inox, poliță inferioară ranforsată, 4 picioare inox 40x40 mm, picioare reglabile | 2 |
| 22. | Cârlige cu lanț: pentru sângerare bovine | 1 |
| 23. | Butuc de carne: blat 500x500x100 mm, structura din inox 50x50x3 mm | 1 |
| 24. | Cântar: 150 kg, led, inox, 420x520 mm | 1 |
| 25. | Cuțite: grosime1,6 mm, lungime lamă/cuțit 100/330 mm | 12 |
| 26. | Mașină tocat carne: 1100 W, 120 kg/h, 31 kg, 520x366x374 mm | 1 |
| 27. | Vitrină frigorifică orizontală: răcire ventilată: 0..+6C, tensiune: 220 V, evaporator cu încălzire, sticlă frontală curbată, bară de protecție cromată, spațiu de depozitare și blat de lucru inox | 1 |
| 28. | Pompă submersibilă Q=1,5 mc/h, H=50 MCA | 1 |
| 29. | Rezervor tampon, V=500 litri | 2 |
| 30. | Boiler electric cu acumulare V=100 l | 2 |
| 31. | Hidrofor, Q = 4 mc/h, H=42 MCA, Cu vas sub presiune | 1 |
| 32. | Sistem solar cu tuburi vidate si boiler, S=1,95 mp | 1 |
| 33. | Separator de grăsimi, V=130 litri | 1 |
| 34. | Convector electric de perete cu termostat mecanic, P=2kW, U=230 v | 6 |
| 35. | Convector electric de perete cu termostat mecanic, P=0,5kW, U=230 v | 1 |

Pe amplasamentul proiectului propus se va desfășura activitatea de sacrificare bovine și ovine: max. 20 capete/lună bovine (10luni) și max. 100 capete ovine/lună (2luni).

**Utilități:**

- Alimentarea cu apă:

Alimetnarea cu apă potabilă se va realiza prin puț de apă forat, echipat cu electropompă submersibilă. Puțul forat va avea adâncimea între 40-50 m. Căminul de vane va fi echipat cu apometru și robineți (închidere, golire, reținere), cămin de vizitare. Apă se va trimite în rezervorul de tampon de 0,5 mc, montat la înălțime (în pod), de unde, în mod gravitațional alimentează stația de hidrofor de mică capacitate.

Cerința apă rece:

Qs zi med=1,02 mc/zi 0,012 l/s

Qs zi max=1,32 mc/zi 0,015 l/s

Qs o max=0,49 mc/h 0,136 l/s

- Evacuarea apelor uzate:

Evacuarea apelor uzate se efectuează în 2 bazine vidanjabile:

- bazin vidanjabil pentru ape uzate fecaloid-menajere (9mc)

- bazin vidanjabil pentru ape uzate rezultate din procesul tehnologic (20mc).

Apele uzate tip fecaloid-menajere rezultate în filtrul sanitar și spațiul de livrare, se evacuează din clădire în bazinul vidanjabil BV1, de unde se transportă cu mașina vidanjor la stație de epurare cea mai apropiată sub grija beneficiarului.

Debitele de apă uzate fecaloid menajere, sunt următoarele:

Qu zi med=0,12 mc/zi 0,0014 l/s

Qu zi max=0,16 mc/zi 0,0019 l/s

Qu h max.=0,06 mc/h 0,0166 ls

Apă uzată tehnologică rezultă în spațiul murdar și după dezinfectare, având următoarele debite caracteristice:

Qt zi med=0,82 mc/zi 0,0083 l/s

Qt zi max=0,94 mc/zi 0,0109 ls

Qt zi max=0,35 mc/h 0,0972 l/s

Apă uzată tehnologică se va trece printr-un separator de grăsimi înaintea deversării în bazinul vidanjabil. Separatorul de grăsimi (SG) va avea capacitatea Qc=0,10 l/s, V=130 litri. Se va monta subteran în cadrul obiectivului, fiind executat din polipropilenă. Se vidanjează periodic și se transportă cu mașina vidanjor la stație de epurare cea mai apropiată sub grija beneficiarului.

Alimentare cu energie electrică:

Alimentarea cu energie electrică se va face la tensiunea de 400/230 V din instalația electrică exterioară, prin intermediul unui branșament tip bloc de măsură și protecție trifazată tip BMPT, amplasată în exterior la limită proprietății.

Încălzirea spațiilor:

Încălzirea magazinului de prezentare se va asigura cu radiator electric, restul spațiilor de lucru nu se vor încălzi.

Apa caldă:

Pe acoperișul clădirii va fi montat panou solar pentru asigurarea apei calde menajeră și se vor monta boilere electrice, ca variantă alternativă.

***c) utilizarea resurselor naturale, în special a solului, a terenurilor, a apei și a biodiversității****:* Pentru asigurarea necesarului de apă în perioada de funcționare se va executa un puț forat echipat cu electropompă submersibilă, care asigură următoarele parametrii ceruți: Q=1,5mc/h, H=50mCA. Puțul forat va avea adâncimea între 40-50 m.

***d) producţia de deşeuri:***

**In faza de construcţie** pot fi generate următoarele tipuri de deşeuri:

-deşeuri municipale amestecate: cod 20 03 01

**In faza de operare vor rezulta:** la nivelul abatorului vor fi generate următoarele tipuri de deșeuri

| *Cod deşeu* | *Denumire deşeu* | *Sursă generatoare* | *Cantitate*  *anuala* | *UM* | *Mod de gestionare* | *Cod operatiune (conf. Legii 211/2011)* |
| --- | --- | --- | --- | --- | --- | --- |
| 02 02 02 | deseuri de tesuturi animale | proces tehnologic | aprox. 15-20 | t/an | Eliminare  Colectat selectiv pe categorii și predate pe bază de contract operatorilor economici autorizați pentru eliminarea prin incinerare (Protan SA). | D10  incinerare pe sol |
| 15 01 01 | ambalaje de hârtie și carton | ambalaje materii prime | aprox. 500 | kg/an | Valorificare  Colectate selectiv și predate pe bază de contract operatorilor economici autorizați pentru preluarea acestora. | R12 schimb de deșeuri |
| 15 01 02 | ambalaje de materiale plastice | ambalaje materii prime | aprox. 50 | kg/an | Valorificare  Colectate selectiv și predate pe bază de contract operatorilor economici autorizați pentru preluarea acestora | R12  schimb de deșeuri |
| 15 01 10\* |  | ambalaje soluții de dezinfectare | aprox. 50 | kg/an | Valorificare  Colectate selectiv și predate pe bază de contract operatorilor economici autorizați pentru preluarea acestora sau returnate către furnizor. | R12 schimb de deșeuri |
| 20 03 01 | deșeuri municipale amestecate | personalul angajat | 10 | mc/an | Eliminare  Predat către operatorul de salubrizare pe baza de contract | D5  depozite special construite |

***e) poluarea și alte efecte nocive***:

***1.emisii în aer***

**În faza de construire:**

Sursele principale de poluare a aerului, specifice execuției lucrărilor sunt reprezentate de utilajele și echipamentele folosite în construcție și de operațiile implicate în realizarea proiectului**.** Substanțe poluante: NOx, CO2, SO2, CO, particule materiale din arderea carburanților.

**În perioada de operare:**

În faza de funcționare mirosul este specific avtivității de sacrificare a animalelor. Activitățile se desfășoară în spații închise, astfel cu condiția asigurării condițiilor de iginenă corespunzătoare, mirosurile emanate din activitate nu vor afecta vecinătățile.

***2. emisii în apă:***

**În faza de construire** *– nu rezultă apă uzată*

**În timpul exploatării:**

Apele uzate tip fecaloid-menajere rezultate în filtrul sanitar și spațiul de livrare, se evacuează din clădire în bazinul vidanjabil BV1de 9 mc, de unde se transportează cu mașina vidanjor la stație de epurare cea mai apropiată sub grija beneficiarului.

Apă uzată tehnologică rezultă în spațiul murdar, după dezinfectare, este colectat în bazinul vidanjabil BV2 de 20mc, vidanjate și transportate periodic la stația de epurare cea mai apropiată. Calitatea efluentului trebuie să fie sub valorile admise de normativul NTPA 002/2002 cu privire condițiile de evacuare a apelor uzate în rețelele de canalizare ale localităților și direct în stațiile de epurare.

***3.emisii în sol****:*

Nu sunt surse de poluare a solului. Execuția lucrărilor de construcții are în vedere protecția solului și a subsolului. În cazul producerii de scurgeri accidentale de carburanți pe sol acestea vor fi eliminate urgent, folosindu-se materiale absorbante pentru situații accidentale (nisip, rumeguș). Deșeurile rezultate în perioada de funcționare vor fi depozitate și gestionate cu respectarea legislației privind regimul deșeurilor și predate pe baza de contract operatorilor economici autorizați pentru colectare de deșeuri.

Activitatea de sacrificare și prelucrare primară a bovinelor și ovinelor se desfășoară în spații închise și betonate.

Bazinele vidanjabile vor fi betonate și izolate pentru a preveni infiltrarea în sol a apelor uzate. Vidanjarea bazinelor se va realize periodic, în funcție de necesități, în așa fel încât să se evite deversarea apelor uzate în sol. În mod periodic se va verifica calitatea impermeabilității izolării bazinelor.

***4.zgomot****:-*

Atât în faza de construcție cât și în cea de funcționare zgomotul și vibrațiile sunt specifice activității de construcții, respectiv specific funcționării utilajelor folosite în procesul de sacrificre/abatorizare animale.

S-au prevăzut materiale fonoizolante, în așa fel încât să se respecte prevederile normativului C-125-2005 privind proiectarea și executarea măsurilor de izolare fonică.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:***.

În procesul de igienizare a spațiilor se vor achiziționa substanțe/amestecuri chimice uzuale avizate de Ministerul Sănătății, procurate de la furnizori autorizați. Soluțiile de curățare și dezinfectare utilizate vor fi în concordanță cu cerințele în vigoare în domeniul gestionării substanțelor/amestecurilor chimice periculoase. Se apreciează că se vor utiliza aprox. 60 kg/an.

Pentru a preveni emisiile de substanțe care diminuează stratul de ozon și de substanțe cu potențial ridicat de încălzire globală de la răcire și congelare, la noile camere de răcire/frigorifice, sisteme de climatizare se vor utiliza agenți frigorifici fără potențial de diminuare a stratului de ozon și cu potențial scăzut de încălzire globală.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):*

Distanța față cea mai apropiată casă de locuit: 110 m.

Distanța față de Castelul Balasi: aprox. 150 m

1. **Amplasarea proiectului**

**a) utilizarea actuală și aprobată a terenului:** Amplasamentul este situat în intravilanul localității Plăieșii de Jos, Sat Imper, conform P.U.G. avizat și aprobat. Terenul este în proprietate privată, categoria de folosință curte și construcții cu spațiu verde, suprafața incintei este de 876 mp, solicitat în Certificatul de urbanism nr. 22 din 22.08.2018 și dovedit în extras de carte funciară nr. 50511.

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanță de cca. 1,56km de limita sitului Natura 2000 ROSCI 0241-„Tinovul Apă Lină-Honcsok”

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanului comunei Plăieșii de Jos, sat Imper, F.N.*

*- numărul persoanelor afectate: Proiectul nu generează un impact potențial asupra condițiilor de viață ale locuitorilor*

b) natura impactului: *impact negativ minor* pe termen scurt la realizarea investiției

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *nu se estimează un impact negativ semnificativ,*

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul.*

h) posibilitatea de reducere efectivă a impactului: *prin respectarea legislației în vigoare*

**II. Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:** Conform DecizieiAdministrației Bazinale de Apă Olt-Sistemul de Gospodărire a Apelor Harghita nr. 147/DJ/21.02.2020 pentru acest proiect nu este necesar elaborarea SEICA.

**Condiţiile de realizare a proiectului:**

1. Respectarea condițiilor și recomandărilor Evaluării impactului activităților care se vor desfășura la obiectivul de investiție:
2. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor
3. .Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

1. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

1. Lucrările se vor efectua numai în perimetrul aferent proiectului.
2. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor, cu toate modificările și completările ulterioare;
3. Respectarea prevederilor OUG nr. 195/2005 privind protecția mediului, cu toate modificările și completările ulterioare;
4. În cazul în care capacitatea punctului de sacrificare va atinge > 1 t/zi materie primă prelucrată, veți avea obligația de a solicita și de a obține autorizație de mediu. Documentaţia va fi întocmită conform prevederilor Ordinului M.M.D.D. nr. 1798/2007.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit geogr. MIHÁLY István